युवती को बाथरूम से खींचकर अगवा करने वाले 2 भाई नीमच से गिरफ्तार
सकतपुरमें दिनदहाड़े बाथरूम से युवती को तलवार की नोक पर अगवा करने के मामले में फरार चल रहे दोनों आरोपी भाइयों को पुलिस ने शुक्रवार को 72 घंटे बाद गिरफ्तार कर लिया है। मंगलवार को अपनी पुत्री को भगाने में युवती पर शक के अाधार पर गांव के ही रामबाबू रामप्रसाद द्वारा पड़ौसी की बेटी पर हमला कर अगवा कर लिया था। उसके बाद दोनों आरोपी भाई युवती को शेरगढ़ के पास जंगल में छोड़कर फरार हो गए थे। घटना के बाद से ही इन्हें पकड़ने के लिए पुलिस को चुनौती बनी हुई थी।
एसपी डीडी सिंह के निर्देश पर अटरू सीईओ रणविजय सिंह अटरू सीआई लक्ष्मण सिंह की अगुवाई में छह टीमों का गठन कर जयपुर, एमपी के श्योपुर, झालावाड़, रामगंजमंडी समेत हाड़ौती के कई गांवों के साथ मंदसौर में भी लगातार दबिश दी जा रही थी। पुलिस द्वारा बुधवार रात को भी मंदसौर में पुलिस टीम ने एक स्थान पर दबिश दी थी। सीआई लक्ष्मण सिंह ने बताया कि आरोपियों के गरोठ में छिपे होने की जानकारी मिलने के बाद पुलिस टीम वहीं रुकी रही। बाद में पता चला कि नीमच के भादवा माताजी मंदिर में आरोपी मंदिर के बाहर बाइक को खड़ी कर कहीं पर चले गए। ऐसे में एएसआई जाकिर को मंदिर के पास बाइक की निगरानी के लिए खड़ा किया गया। बाद में बाहर आते ही पुलिस ने आरोपियों को दबोच लिया।
अटरू. सकतपुर की घटना के आरोपियों को पुलिस ने एमपी से गिरफ्तार किया।
hin_Deva hin_Deva hin_Deva hin_Deva